‘‌চুরি করে দলবদল করলে ছাড় পাবেন না, চোরেদের আমি দলে রাখি না’‌, কাউন্সিলরদের কড়া বার্তা মমতা ব্যানার্জির | LatestLY বাংলা
পশ্চিমবঙ্গ Bahni Sanyal| Jun 18, 2019 09:49 AM IST
কলকাতা, ১৮ জুন, ২০১৯:‌ লোকসভা ভোটের থেকে শিক্ষা নিয়ে পুর ভোটের প্রস্তুতি আগাম সেরে রাখছেন তৃণমূল নেত্রী মমতা ব্যানার্জি(Mamata Banerjee)। মঙ্গলবার নজরুল মঞ্চে (Najrul Mancha)কাউন্সিলরদের সঙ্গে বৈঠক করে কড়া বার্তা দিয়েছেন দলনেত্রী। রীতিমত হুঁশিয়ারি দিয়ে তিনি বলেছেন, ‘‌চুরি করে দলবদল করলে ছাড় পাবেন না। চুরি করে ধরা পড়লেই অন্য দলে চলে যাচ্ছেন। যাঁদের যাওয়ার এখনই চলে যান। তবে মনে রাখবেন দল ছাড়লেও বাঁচা যাবে না।’‌
এদিনের বৈঠকের শুরু থেকেই কাউন্সিলরদের (Councillor)পাঠ পড়ান মমতা। দলত্যাগীদের উদ্দেশেও কড়া বার্তা দেন তিনি। ফিরহাদ হাকিমকে তিনি নির্দেশ দেন, ‘‌প্রত্যেক ঘটনার আলাদা তদন্ত করা হোক। কাউকে ক্ষমা করা হবে না।’‌কাজ নিয়ে কাউন্সিলরদের সতর্ক করে দিয়ে মমতা বলেছেন, অনেকে এলাকায় ঠিকমতো কাজ করছেন না। এলাকায় কাজের দায় কাউন্সিলরদেরই। কাউন্সিলররা খারাপ কাজ করলে দলের বদনাম হয়। কাউন্সিলরদের জন্য অনেক বদনাম সহ্য করেছি। তৃণমূলকে দুর্বল দল ভাবলে ভুল করবেন। যাঁরা অন্য দলে যাওয়ার তাড়াতাড়ি যান। ১ জন গেলে আমি ৫০০ জনকে তৈরি করব।’‌ আরও পড়ুন, সম্পত্তির লোভে মা-কে ডাইনির অপবাদ দিয়ে বেধড়ক মার 'গুণধর' ছেলের
কিন্তু মমতার এই টনিকে কাজ হবে কী। যে হারে একের পর এক নেতা বিদ্রোহী হয়ে উঠছেন তাতে ঠগ বাছতে গাঁ উজার হওয়ার অবস্থা হবে না তো তৃণমূলের, এমনই মনে করছে ওয়াকিবহাল মহল।
Councillor meer Kolkata Mamata Banerjee Trinomool Congress West Bengal কাউন্সিলর বৈঠক নজরুল মঞ্চ পশ্চিমবঙ্গ মমতা ব্যানার্জি